ILINK บวกกลับ 3% คาดนักลงทุนซื้อเก็งกำไรหลังราคาร่วงแรงสะท้อนปัจจัยลบไปมากแล้ว
ILINK บวกกลับ 3% คาดนักลงทุนซื้อเก็งกำไรหลังราคาร่วงแรงสะท้อนปัจจัยลบไปมากแล้ว ล่าสุด ณ เวลา 12.11 น. อยู่ที่ 10.30 บาท บวก 0.30 บาท หรือ 3% สูงสุดที่ 10.50 บาท ต่ำสุดที่ 10.10 บาท ด้วยมูลค่าซื้อขาย 13.44 ล้านบาท
2 ก.พ. 2561

ผู้สื่อข่าวรายงานว่า ราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ล่าสุด ณ เวลา 12.11 น. อยู่ที่ 10.30 บาท บวก 0.30 บาท หรือ 3% สูงสุดที่ 10.50 บาท ต่ำสุดที่ 10.10 บาท ด้วยมูลค่าซื้อขาย 13.44 ล้านบาท

ทั้งนี้ราคาหุ้น ILINK ปรับตัวขึ้นโดยคาดว่านักลงทุนเข้าซื้อเก็งกำไร หลังราคาหุ้นปรับตัวลงแรง 7 วันติด นับตั้งแต่ราคาอยู่ที่ระดับ 13.70 บาท เมื่อวันที่ 23 ม.ค.60 คิดเป็นปรับตัวลงไป 33%
ด้าน บล.ฟินันเซีย ไซรัส ระบุในบทวิเคราะห์ ILINK ราคาหุ้นปรับตัวลง 20% นับจากปลายสัปดาห์ก่อน ซึ่งได้เตือนถึงประเด็นการบันทึกค่าใช้จ่ายพิเศษ 175 ล้านบาท ในไตรมาส 4/60 ไปแล้วล่วงหน้า ผลกระทบเบื้องต้นประเมินไว้ที่ 5-7 บาทต่อหุ้น แต่เนื่องจากเป็นรายการที่เกิดขึ้นแล้วจบ
อย่างไรก็ตาม Backlog กว่า 3.2 พันล้านบาท ที่จะรับรู้ตั้งแต่ปีนี้คาดว่าจะไม่มีปัญหาเหมือนอดีต อีกทั้ง ยังมีมูลค่าของ ITEL คอยจำกัด Downside ซึ่งเมื่อคิดกลับเป็น ILINK จะอยู่ที่ 8.5-9.5 บาท/หุ้น
นอกจากนี้ ในทางเทคนิค พบว่าราคาหุ้นเคลื่อนไหวต่ำกว่าเส้นค่าเฉลี่ย 5 สัปดาห์มากถึง 20% แย่สุดตั้งแต่เข้าตลาดมา จึงเป็นไปได้สูงที่จะเกิด Cover Short ในอนาคตอันใกล้ ที่ราคาปัจจุบันจึงไม่แนะนำให้ขายแล้ว โดยถ้ามีอยู่ให้ถือรอฟื้นไปขายที่ 12-13 บาท